રાજ્યના હવામાન વિભાગે ફરી ત્રણ દિવસની વરસાદની આગાહી કરી છે. 28 થી 31 ઓગસ્ટ સુધી રાજ્યમાં અતિભારે વરસાદ થવાની શક્યતા છે. અત્યાર સુધીમાં 130 તાલુકામાં 4 ઇંચ સુધીનો વરસાદ પડી ચૂક્યો છે, જેમાં ભરૂચના વાગરામાં 4 ઈંચ, સુરતના માંગરોળમાં 4 ઈંચ, નેત્રંગમાં 3 ઈંચ, નવસારી, ભરૂચ, લીમખેડામાં 2.5 ઈંચ તેમજ ખંભાત, પેટલાદ વડોદરા ચોર્યાસી, જલાલપોર સહિતના વિસ્તારોમાં 2 ઈંચ વરસાદ પડ્યો હતો. અમદાવાદ-અરબી સમુદ્રમાં સર્જાયેલા હવાના હળવા દબાણને પગલે આ સ્થિતિ સર્જાઈ છે. ગુજરાતમાં આગામી 31 ઓગસ્ટ સુધી ભારેથી અતિભારે વરસાદ થવાની આગાહી હવામાન વિભાગે કરી છે, જેને પગલે ગુજરાત સરકારે તંત્ર એલર્ટ કરી દીધું છે.